Държавен вестник, бр. 95, 2012 г., стр. 13

БРОЙ  95	
Д Ъ Р Ж А В Е Н  В Е С Т Н И К 	
СТР.  13  
8. „Изкупвач на първично преработени суро­
вини за производството на биогорива и течни 
горива от биомаса“ е всяко лице, което изкупува 
за своя сметка от първични преработватели 
или извършва внос или вътрешнообщностно 
придобиване на първично преработена биомаса, 
предназначена за производство на биогорива.
9. „Лица, които внасят или пускат на пазара 
суровини за производство на биогорива и течни 
горива от биомаса“ са лица по смисъла на § 1, 
т. 18 от допълнителните разпоредби на Закона 
за чистотата на атмосферния въздух (ЗЧАВ).
10. „Лицензиран складодържател на чисти 
биогорива и течни горива от биомаса и/или 
на смеси на биогорива с течни горива от неф­
тен произход“ е лице по смисъла на чл. 4, т. 2 
от Закона за акцизите и данъчните складове, 
което притежава лиценз за управление на да­
нъчен склад.
11. „Краен разпространител на биогорива и 
течни горива от биомаса“ е разпространител 
по смисъла на § 1, т. 20 от допълнителните 
разпоредби на ЗЧАВ. 
12. „Намаление на емисии на парникови 
газове“ е процентното намаление на емисии на 
парникови газове, реализирано чрез употребата 
на биогорива и течни горива от биомаса вместо 
горива от нефтен произход.
13. „Приета стойност“ е стойност, полу­
чена от типична стойност чрез прилагане 
на предварително определени коефициенти, 
и която, при нормативно определени изис­
квания, може да бъде използвана вместо 
действителна стойност.
14. „Производство“ е съвкупност от работни 
операции: по отглеждането на биомасата, в 
частност растенията, при нейната първична 
обработка до приготвянето на течна или газо­
образна биомаса; по превръщането на течната 
и газообразната биомаса в годно за ползване 
биогориво и неговите производни в съответ­
ствие със стандартите и спецификациите. 
15. „Производител на чисти биогорива“ е 
всяко лице, което използва биомаса или пър­
вично преработена биомаса за производство 
на чисти биогорива.
16. „Производител на смеси на биогорива с 
течни горива от нефтен произход“ е всяко лице, 
което произвежда смес на биогорива с течни 
горива от нефтен произход и/или използва 
биомаса или първично преработена биомаса за 
производство на смеси на биогорива с течни 
горива от нефтен произход.
17. „Първичен преработвател на биомаса“ 
е всяко лице, което използва биомаса с цел 
производство на течна или газообразна биомаса 
за производство на биогорива.
18. „Разпространител на биогорива и течни 
горива от биомаса“ е лице, осъществяващо 
придвижването на биогорива и течни горива от 
биомаса по веригата от производител, съответ­
но от вносител, до крайния разпространител, 
включително транспортиране, предоставяне на 
складови услуги и съхранение на биогоривата и 
течните горива от биомаса в местата по чл. 3, 
ал. 1, т. 5 ЗЕВИ.
19. „Събирач на отпадъци и остатъци“ е всяко 
лице, което събира и/или съхранява биомаса, 
с изключение на отпадъците и остатъците от 
горското и селското стопанство, рибарството 
и аквакултурите, с цел транспортиране и дос­
тавяне за производство на биогориво.
20. „Течни горива от биомаса“ са течни 
горива от биомаса по смисъла на § 1, т. 25 от 
допълнителните разпоредби на ЗЕВИ.
21. „Типична стойност“ е прогноза за предста­
вителното намаление на емисиите на парникови 
газове за конкретен начин на производство на 
биогорива.
§ 2. С наредбата се въвеждат изискванията 
на Директива 2009/28/ЕО на Eвропейския 
парламент и на Съвета от 23 април 2009 г. 
за насърчаване използването на енергия от 
възобновяеми източници и за изменение и 
впоследствие за отмяна на директиви 2001/77/
ЕО и 2003/30/ЕО (OB, L 140, 5.6.2009) и 
на Директива 2009/30/ЕО на Европейския 
парламент и на Съвета от 23 април 2009 г. 
за изменение на Директива 98/70/ЕО по 
отношение на спецификацията на бензина, 
дизеловото гориво и газьола и за въвеждане 
на механизъм за наблюдение и намаляване 
нивата на емисиите на парникови газове и 
за изменение на Директива 1999/32/ЕО на 
Съвета по отношение спецификацията на 
горивото, използвано от плавателните съдове 
по вътрешните водни пътища, и за отмяна на 
Директива 93/12/ЕИО (ОВ, L 140, 5.06.2009).
Преходни и заключителни разпоредби
§ 3. (1) Списъкът на районите на територията 
на Република България, които са класифици­
рани на ниво 2 от NUTS или на определено 
подниво NUTS в съответствие с Регламент 
(ЕО) № 1059/2003, за които предвижданите 
типични стойности на емисии на парникови 
газове в резултат на отглеждането на селско­
стопански суровини са по-ниски или равни на 
емисиите, определени в методиката по чл. 2, 
ал. 2, се предоставя на Европейската комисия 
от Министерството на околната среда и водите 
съвместно с Министерството на икономиката, 
енергетиката и туризма. 
(2) Списъкът по ал. 1 се придружава от 
данните, използвани при неговото съставяне, 
както и описание на използвания метод, отчитащ 
почвените характеристики, климата и очак­
ваните добиви на селскостопански суровини.
§ 4. Наредбата се приема на основание чл. 44, 
ал. 1 от Закона за енергията от възобновяеми 
източници.
§ 5. Наредбата влиза в сила 30 дни след 
обнародването є в „Държавен вестник“.